Afnan Hamimi Taib Azamudden

Ustaz Afnan Hamimi bin Ustaz Dato' Haji Taib Azamudden (lahir 27 Jun 1981) ialah ahli politik Malaysia berketurunan Melayu. Beliau kini berkhidmat sebagai Ahli Parlimen . Di peringkat parti beliau ialah Ketua Pemuda PAS Pusat.

 Kehidupan awal dan pendidikan 
Afnan Hamimi merupakan anak kepada bekas Imam Besar Masjid Negara, Dato' Taib Azamudden Md Taib, dan merupakan abang kepada Pencetus Ummah Akram, peserta rancangan Pencetus Ummah terbitan Astro.

Afnan Hamimi melanjutkan pengajian Diploma Pengajian Islam (Usuluddin) dari Kolej Ugama Sultan Zainal Abidin (KUSZA), Terengganu. Kemudian beliau melanjutkan pengajian Sarjana Muda Usuluddin (Tafsir) di Universiti Al-Azhar, Mesir, sebelum melanjutkan pengajian Sarjana Pengurusan Pembangunan Islam di Universiti Sains Malaysia (USM), Pulau Pinang.

 Karier awal 
Afnan Hamimi berkhidmat sebagai pengurus besar untuk Ahsana Enterprise. Beliau juga berkhidmat sebagai Ahli Majlis Agama Islam Pulau Pinang (2012–2015), Ahli Jawatankuasa Fatwa Pulau Pinang (2013–2015), Ahli Lembaga Pengarah Kolej Islam Teknologi Antarabangsa (2013–2015) dan Pengerusi Jawatankuasa Teknikal Penubuhan Perbadanan Wakaf Pulau Pinang (2014).

 Karier politik 
Beliau berkhidmat sebagai ketua sayap Pemuda PAS Pulau Pinang. Kemudian, beliau memenangi pemilihan sebagai naib ketua sayap Pemuda PAS dari 2021 hingga 2023. Beliau menang tanpa bertanding untuk jawatan ketua sayap Pemuda PAS pada pemilihan pimpinan PAS 2023. Beliau pernah berkhidmat sebagai Setiausaha Politik kepada Menteri Besar Kedah, Muhammad Sanusi Md Nor pada tahun 2020 hingga 2022.

Pada pilihan raya umum 2022, beliau memenangi kerusi untuk Alor Setar dan menjadi orang Melayu pertama yang mewakili kawasan itu.

 Kehidupan peribadi 
Afnan Hamimi telah berkhawin dengan Najibatulhuda Abdul Raman dan mereka dikurniakan dengan enam orang anak.

 Keputusan pilihan raya 
+ Parlimen MalaysiaTahunKawasanCalonUndiPrtsCalon lawanUndiPrtsBuang undiMajoritiKeluar2013P041 Kepala Batas, PenangAfnan Hamimi Taib Azamudden (PAS)20,95245.47% (UMNO)25,12854.53%46,7384,17690.52%2018  P044 Permatang Pauh, PenangAfnan Hamimi Taib Azamudden (PAS)14,428 20.66%  (PKR)  35,534  50.89% 69,828 15,668 86.18%Zaidi Mohd Said (UMNO) 19,866 28.45%2022P009 Alor Setar, Kedah  (PAS)  37,48648.69% Simon Ooi Tze Min (PKR)27,55535.79%77,9769,93173.60%Tan Chee Heong (MCA)8,93011.60%Mohamad Nuhairi Rahmat (PEJUANG)2,3833.10%Fadzil Hanafi (WARISAN) 3660.48%Sofan Feroza Md Yusup (Bebas) 1510.20%Nordin Yunus (Bebas) 1150.15%

 Baca lagi 
 Jabatan Mufti Negeri Pulau Pinang

 Rujukan 

Kategori:Kelahiran 1981
Kategori:Anggota Parti Islam Se-Malaysia
Kategori:Setiausaha Politik (Malaysia)
Kategori:Alumni Universiti Al-Azhar
Kategori:Anak ahli politik Malaysia
Kategori:Ahli politik Malaysia berketurunan Melayu
Kategori:Ahli Dewan Rakyat, Parlimen Malaysia ke-15
Kategori:Adik-beradik ahli politik Malaysia